Γκούσταβ Σόυτερ

Ο Γκούσταβ Σόυτερ (30 Ιανουαρίου 1883, Μόναχο - 7 Μαΐου 1965, Μόναχο) ήταν Γερμανός ιστορικός, βυζαντινολόγος και νεοελληνιστής.

 Βιογραφία 
Από το 1902 έως το 1907 σπούδασε Κλασική Φιλολογία, Βυζαντινή και Νεοελληνική Φιλολογία, Κλασική Αρχαιολογία, Ιστορία, Γερμανική Φιλολογία και Φιλοσοφία στο Πανεπιστήμιο του Μονάχου. Κατά τη διάρκεια των σπουδών του, έγινε μέλος του Φιλολογικού-Ιστορικού Συλλόγου Μονάχου στην Ένωση Επιστημόνων  του Ναούμπουργκ. Το 1911,απόκτησε τον διδακτορικό του τίτλο από το ίδιο πανεπιστήμιο, με το έργο «Μελέτες για τις νεοελληνικές γλωσσικές κωμωδίες Βαβυλωνία του Δ.Κ. Βυζάντιου και Κορακιστικά του Κ.Ι. Ρίζου». Αργότερα, το 1921, απέκτησε την υφηγεσία του στη Μεσαιωνική και Νεοελληνική Φιλολογία στο Πανεπιστήμιο του Βύρτσμπουργκ με το έργο «Το δημοφιλές δίστιχο στους Νεοέλληνες. Συμβολή στη γνώση της νεοελληνικής λαϊκής ποίησης», όπου υπήρξε ιδιώτης λέκτορας μέχρι το 1927. Από το 1927 έως το 1936, υπήρξε έκτακτος καθηγητής της Μεσαιωνικής και Νεοελληνικής Φιλολογίας στο ίδιο πανεπιστήμιο. Ενώ, από το 1936 έως το 1945, ήταν έκτακτος καθηγητής της Βυζαντινής και Νεοελληνικής Φιλολογίας στο Φιλολογικό-Ιστορικό Τμήμα της Φιλοσοφικής Σχολής του Πανεπιστημίου της Λειψίας. Μετά το 1950, ήταν επισκέπτης καθηγητής στο Πανεπιστήμιο του Έρλαγκεν.M. Göbel, A. Kiock, Richard Eckert (επιμ.), Verzeichnis der Alten Herren und Ehrenmitglieder des Naumburger Kartell-Verbandes Klassisch-Philologischer Vereine an deutschen Hochschulen, A. Favorke, Breslau 1913, σελ. 8. (γερμανικά)

 Επιλεγμένα έργα 

 Βυζαντινή ποίηση, μια επιλογή λόγιας και λαϊκής ποίησης από τον 4ο έως τον 15ο Αιώνας, ελληνικά και γερμανικά στο μέτρο των πρωτότυπων κειμένων. Αθήνα 1938, .
 Βυζάντιο και Σύγχρονη Ελλάδα. Βόννη 1941, .
 Γραμματική και Αναγνωστικό της Νεοελληνικής Δημοτικής και γραπτής γλώσσας1. Harrossowitz, Λειψία 1944; 6η αναθεωρημένη έκδοση Βίζμπαντεν 1963, ανατύπωση Βίζμπαντεν 1978, ISBN 3-447-00886-5.
 Ελληνικό χιούμορ, από την εποχή του Ομήρου μέχρι σήμερα. Κείμενα πολιτιστικού και ιστορικού ενδιαφέροντος τριών χιλιετιών. Βερολίνο 1961, .

 Σημειώσεις 
1. Στην συγκεκριμένη περίπτωση εννοείται η Καθαρεύουσα.

 Παραπομπές 

 Εξωτερικοί σύνδεσμοι 
 Κατάλογος καθηγητών του Πανεπιστημίου της Λειψίας

Κατηγορία:Γερμανοί ιστορικοί
Κατηγορία:Βυζαντινολόγοι
Κατηγορία:Νεοελληνιστές
Κατηγορία:Κλασικοί φιλόλογοι
Κατηγορία:Καθηγητές Πανεπιστημίου της Λειψίας